
[image: C:\Users\Otthon\Desktop\94kézirat\sulyok\images (2).jpg]Nem csak mély zengésű, gyönyörű hangú, de egyik legszebben beszélő színésznőnk volt. Szerepeiben királynői méltóságú akkor is, ha hétköznapi nőket alakított, lényében ott érződött a tisztelet az ábrázolt figurák iránt. Szép és vonzó volt idős korában is.
1908-ban született Királyhidán, Szautner vezetéknevét később korán elhunyt anyja után Sulyokra változtatta. Az első világháború után, amikor Burgenland Ausztria fennhatósága alá került, így megkapta az osztrák állam-polgárságot. A színészet már brucki iskolás-korában megérintette, mégis magyar színésznő akart lenni. Tizenhét éves korában, 1925-ben Budapestre utazott, jelentkezett a Színiakadémi-án, s talán ő az egyetlen a felvételik történetében, akit a Miatyánkkal vettek fel, ugyanis az Anyám tyúkja után elmondta németül az imát. Azonnal látták, tehetséges.  Hevesi Sándor figyelt föl rá, s vitte statisztálni a Nemzetibe a nagyok közé, Odry Árpád, Tőkés Anna, Bajor Gizi társaságában lehetett a színpadon. 
A pálya azért nem kezdődött mesebelien. A záróvizsgán látta a debreceni színidirektor, szerződtette. Vidéken még a Déryné-féle sorsa volt a teátristának. Hetente tanultak be új darabot, mégsem ment jól a színház, az üres kasszából hiába várták a gázsit. Miskolcon sem volt jobb, ahová esztendő múltán került. Szövegkönyv nélkül, a Színházi Élet mellékletéből másolták ki a drámákat, sokszor még a kottát is. De a művészi szenvedély legyőzte a nehézségeket. A fővárosi igazgatók keresték a tehetségeket, Jób Dániel és Roboz Imre így vette észre a fiatal, csinos, csodás hangú és tehetséges színésznőt. Bár a Vígszínház neves igazgatói jó szerepekkel várták, kezdetben mégsem érezte jól magát. Úgy vélte, nem rokonszenveznek vele a kollégák, nem ragadta meg a légkör, és amint tehette, átszerződött a Magyar Színházba. Innen kérték ki egyszer egy beugrásra a Pesti Színházba. Olyan nagy sikere lett, hogy attól kezdve elindult a főszerepek áradata. 
[image: C:\Users\Otthon\Desktop\94kézirat\sulyok\vágy.jpg][image: C:\Users\Otthon\Desktop\94kézirat\sulyok\Rettenetes sz 1.jpg]A német megszállást köve-tően (1944 március 19-étől) nem vállalt szerepet. Visszavonultan a rászorulók, a némaságra ítélt kollé-gák segítése, támogatása foglalkoz-tatta, az ostrom alatt meg is sebesült a lábán, hetekig ágyhoz volt kötve. Kedves és kedvenc művésztársa, Várkonyi Zoltán látogatta, együtt szövögették a háború utáni ter-veket, egy igazi művész színház létesítését. A terv valóra is vált, alig csitultak el a fegyverek, a romos Budapesten még minden a háborúra emlékeztett, de a színház, a művészet újra létezni akart, 1945 szeptember 23-án a Várkonyi-megálmodta Művész Színházban Sulyok Mária színre léphetett Jean Cocteau Rettenetes szülők című darabjában Gábor Miklóssal és Uray Tivadarral. Óriási siker volt, és szintén hatalmas siker volt Sulyokkal és Balázs Samuval, a Vágy a szilfák alatt, O’Neill darabja.
Minden színész vágya, tagja lenni a nemzet első színházának. Sulyok Mária 1947-ben szerző-dött át a Blaha Lujza térre. Major Tamás a kötele-ző stílust követte, de Sulyoknak nem tetszett a Sztanyiszlavszkij-módszer. Beszorítva érezte ma-gát egy előírt modorba. Bár a Nemzeti műsorán azokban az években színvonalas és értékes darabok is mentek, 47-ben bemutatták Az ember tragédiáját, játszották Déry Tibor, Háy Gyula drámáit, de az orosz klasszikusok mellett sok sematikus szovjet mű is színre került. Sulyoknak nem a darabokkal, hanem a szovjet színházi stílus erőszakolásával volt baja. Önállóbb alkotó szellem volt, semmint, hogy alkalmazkodjon. Három esztendő múltán átment a Belvárosi Színházba. Intermezzo volt ez az igazi otthonba kerülés előtt. 
Budapest ostroma idején a körúti nagy csatákban a Vígszínházat rommá lőtték (Illés Béla: A vígszínházi csata) a romos épület ott éktelenkedett sokáig, míg végre, 1951-re a honvédséggel újjá nem építtették. Tíz éven át a Magyar Néphadsereg Színháza volt a neve, s csak [image: C:\Users\Otthon\Desktop\94kézirat\sulyok\sulyok mária, várkonyi zoltán.jpg]1961-ban lett újra Vígszínház. 
[image: C:\Users\Otthon\Desktop\94kézirat\sulyok\macska.jpg][image: C:\Users\Otthon\Desktop\94kézirat\sulyok\öreg hölgy.jpeg]Sulyok Mária pályája ebben a szín-házban ívelt fel. Kezdetben itt is a Sztanyiszlavszkij-módszerrel találkozott, (amivel egyébként sok művész egyet-értett), de egyénisége levetette művészeté-ről ezt a stílust, sokkal erősebb volt az, amit ő a színjátszásról gondolt és vallott. Végül megbékéltek akaratával. Vámos László megrendezte Euripidész – Sartre átíratában ismert – Trójai nők című drá-máját, amiben Sulyok fantasztikus ala-kítását ünnepelte a kritika.  A kedvévért tűzték műsorra De Filippo művét, a Filuména házasságát. És amit máig emlegetünk, mint az alakítás csodáját: Az öreg hölgy látogatását. Félelmetes volt a művégtagjaival is fenséges tartású Claire, a hajdani megaláztatásért bosszút esküdött milliomosnő. Billicsi Tivadar volt a partnere, a megvesztegetett város üldözöttje, az ifjúkori vétkéért bűnhődő kispolgár. Sok neves színésznő játszotta el azóta is Claire Zachanassian szerepét, és remekül, de Sulyok alakításához képest a legjobbat is elhalványítja az ő emléke. Szép volt és kegyetlen. Tántoríthatatlan – ahogy művészetében is. Ő maga, talán azért, mert már idős korában érte, legnagyobb alakításának Orbánnét tartotta az Örkény-darabban. A Macskajáték a Pesti Színházban Bulla Elmával valóban mestermunka volt – ha lehet ilyet mondani színészi produkcióra. Most is látom az arcát, a kissé széles arccsontját, rajzosan szép ajkát, ahogy a szavakat for-málja, hallom a mélyről jövő, bá-rsonyos hangját, a tekintetében a panaszt és a derűt, a megcsalatásá-[image: C:\Users\Otthon\Desktop\94kézirat\sulyok\bernar.jpg]ban a haragot, aztán a megbékélést, az öregség elhagyatottságát. Négy-száz színházi este és sok vendég-játék dicséri alakítását.
Még várt rá Lorca drámájában, a Bernarda Alba háza főszerepe, meg egy kisebb szerep A salemi boszo-rkányokban, a Madách színpadán.
1987 november 5-én temette rajongó közönsége és a színészvilág Farkasréten. 
Sírkövén egyszerű felirat, szerényen, ahogy élt: Sulyok Mária. Mindig van rajta  nemzeti színű szalag és friss virág...

